19. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 699 της 10/17 Νοεμ. 1971 (ΦΕΚ Α΄ 233) Περί ασκήσεως επαγγέλματος υπό των Ηλεκτρολόγων Υπομηχανικών πτυχιούχων Ανωτέρων Τεχνικών Σχολών. Έχοντες υπ’ όψιν τον Νομ. 6422/1934 «περί ασκήσεως του επαγγέλματος του Μηχανολόγου, του Ηλεκτρολόγου και του Μηχανολόγου - Ηλεκτρολόγου, ως και του Ναυπηγού», την παρ. 4 του άρθρ. 4 του Ν.Δ. 4564/1966 «περί κυρώσεως πράξεως του Υπουργικού Συμβουλίου και αποφάσεων του Υπουργού Εθνικής Παιδείας και Θρησκευμάτων και περί ρυθμίσεως θεμάτων των Δημοσίων Σχολών Υπομηχανικών», τας υπ’ αριθ. 1-9/1968 πράξεις του, δια της αυτής ως άνω παραγράφου οριζομένου, Συμβουλίου, την υπ’ αριθ. 863/10.12.1970 γνωμοδότησιν του παρά τω τέως Υπουργείω Βιομηχανίας Τεχνικού Συμβουλίου, την υπ’ αριθ. 4152/24/28.9.71 κοινήν απόφασιν του Πρωθυπουργού και του Υπουργού Εθνικής Οικονομίας «περί καθορισμού αρμοδιοτήτων του Υπουργού Αναπληρωτού Υπουργού Εθνικής Οικονομίας» και την υπ’ αριθ. 639/1971 γνωμοδότησιν του Συμβουλίου της Επικρατείας, προτάσει των Ημετέρων Υπουργών Αναπληρωτού του Υπουργού Εθνικής Οικονομίας και Εθνικής Παιδείας και Θρησκευμάτων, απεφασίσαμεν και διατάσσομεν: Άρθρ.1.-1.Εις τους Ηλεκτρολόγους Υπομηχανικούς πτυχιούχους Ανωτέρων Τεχνικών Σχολών, χορηγείται άμα τη κτήσει του πτυχίου, άνευ εξετάσεων, άδεια ασκήσεως επαγγέλματος Υπομηχανικού Ηλεκτρολόγου β΄ τάξεως, παρέχουσα το δικαίωμα μελέτης, εκτελέσεως ως και επιβλέψεως και συντηρήσεως ηλεκτρικών εγκαταστάσεων, ως κάτωθι: Α΄ Ειδικότητος ισχύος μέχρις 75 χιλιοβάτ Γ΄            »            »           »    75      » ΣΤ΄          »            »          »   250     » 2.Εις τους πτυχιούχους των εν τη προηγουμένη παραγράφω Σχολών, κατόπιν τετραετούς, μετά την απόκτησιν του πτυχίου, υπηρεσίας εις ηλεκτρικάς εγκαταστάσεις, εξ ης ενός τουλάχιστον έτους εις εγκαταστάσεις τάσεως ρεύματος άνω των 1000 βολτ, ειδικότητος Γ΄ ή ΣΤ΄ χορηγείται άνευ εξετάσεων άδεια ασκήσεως επαγγέλματος Υπομηχανικού Ηλεκτρολόγου α΄ τάξεως παρέχουσα τα δικαιώματα: α)Μελέτης και εκτελέσεως ηλεκτρικών εγκαταστάσεων ως κάτωθι: Α΄ Ειδικότητος  ισχύος μέχρις 150 χιλιοβάτ Γ΄            »            »           »     150      » Δ΄           »           1ης » Κατηγορίας ΣΤ΄         »           ισχύος μέχρι 400 χιλιοβάτ και                           οιασδήποτε ισχύος δια τάσιν                             μέχρι 1000 βόλτ. β)Επιβλέψεως και συντηρήσεως ηλεκτρικών εγκαταστάσεων, ως κάτωθι. Α΄ Ειδικότητος ισχύος μέχρις 300 χιλιοβάτ Γ΄            »            »           »    300      » Δ΄           »      1ης » Κατηγορίας ΣΤ΄         »        ισχύος μέχρις 600 χιλιοβάτ και                         οιασδήποτε ισχύος δια τάσιν                         μέχρι 1000 βόλτ. 3.Αι ως άνω Α΄, Γ΄, Δ΄και ΣΤ΄ Ειδικότητες των ηλεκτρικών εγκαταστάσεων καθορίζονται δια του από 14/25.10.1937 (ΦΕΚ 429 Α΄) Β.Δ/τος «περί τροποποιήσεως και συμπληρώσεως του από 12 Σεπτ. 1935 Β.Δ/τος «περί διαιρέσεως των ηλεκτρικών εγκαταστάσεων κατά ειδικότητας και κατηγορίας». Άρθρ.2.-1.Αι κατά το άρθρ. 1 του παρόντος άδειαι χορηγούνται υπό της Επιθεωρήσεως Βιομηχανίας της οικείας Περιφερειακής Διοικήσεως, ο δε τύπος αυτών εγκρίνεται δι’ αποφάσεως του επί της Εθνικής Οικονομίας Υπουργού. 2.Δια την χορήγησιν των εν λόγω αδειών, απαιτείται η υποβολή: α)Πιστοποιητικού σπουδών. β)Πιστοποιητικού γεννήσεως. γ)Πιστοποιητικών υπηρεσίας, δια την άδειαν α΄ τάξεως. δ)Δύο προσφάτων φωτογραφιών. 3.Τα πιστοποιητικά υπηρεσίας δέον να είναι θεωρημένα δια την ακρίβειαν του περιεχομένου υπό του οικείου Επόπτου Εργασίας και εν ελλείψει τοιούτου υπό της οικείας Αστυνομικής Αρχής. Εν αδυναμία των ως είρηται Αρχών, η Υπηρεσία δύναται να προβαίνη δι’ ετέρου κατά την ητιολογημένην κρίσιν της τρόπου εις την διερεύνησιν της ακριβείας του περιεχομένου των Πιστοποιητικών. Άρθρ.3.-Η ισχύς του παρόντος άρχεται ένα μήνα από της δημοσιεύσεώς του εις την Εφημερίδα της Κυβερνήσεως.  Εις τον Ημέτερον επί της Εθνικής Οικονομίας Αναπληρωτήν Υπουργόν, ανατίθεμεν την δημοσίευσιν και εκτέλεσιν του παρόντος. (Αντί της σελ 56,09(α) Σελ. 56,09(β) Τεύχος 493 - Σελ. 57 Μηχανολόγοι, Ηλεκτρολόγοι, Ναυπηγοί και Μηχανοδηγοί 13.Β.γ.18-19 